Ro- og sikkerhedsregler for Maribo Kajakklub

§ 1: Formål og gyldighed
Formålet med disse sikkerhedsbestemmelser er at supplere DKFs bestemmelser så de afspejler Maribo Kajakklubs forhold. 
Maribo kajakklubs sikkerhedsregler gælder for de typer både som er i klubben, både klubbåde og personligt ejede både, og er typisk Kano, Turkajakker og kapkajakker. 
Sikkerhedsbestemmelserne gælder for al roning på søer, åer og åbent vand.
· Som sker til og/eller fra klubbens anlæg.
· I klubbens arrangementer, herunder klubture
· Hvor klubbens kanoer og kajakker anvendes.
Bestemmelserne gælder ikke ved stævner med sikkerhedsforskrifter i overensstemmelser med DKFs sikkerhedsbestemmelser.
Bestemmelserne gælder i overensstemmelse med DKFs sikkerhedsbestemmelser både for klubbens medlemmer og deres gæster.
§ 2: Generelle bestemmelser for sikkerhed ved roning.
§ 2.1 Rovand
Klubbens daglige rovand er Maribosøerne.
Klubbens andre farvande er alt rovand i en afstand af 50 m fra bredden eller kysten. Vand ud over denne afstand er åbent vand.
§2.2 Roning i dagligt rovand
I overensstemmelse med DKFs sikkerhedsbestemmelser har en frigiven roer selv ansvaret for sikkerheden ved roningen, herunder at vedkommendes færdigheder og udstyr er sikkerhedsmæssigt forsvarligt og svarer til de forhold, under hvilke roningen foregår.
Inden Roning skal roeren
. Kende vejrudsigten for turen
Under roningen skal roeren
. bære beklædning, der er tilpasset de aktuelle forhold
. medbringe en CE-mærket (typegodkendt) svømme- eller redningsvest i overensstemmelse med DKFs sikkerhedsbestemmelser.
Efter roning skal roeren
. skrive sig ind/ud i klubbens roprotokol

§3 Særlige bestemmelser for sikkerhed ved roning.
§3.1 Roning under instruktion
Ved roinstruktion arrangeret af klubben, kan instruktøren fravige disse bestemmelser, når det er nødvendigt for at gennemføre uddannelsen. Det forudsætter dog, at instruktøren er uddannet som DKF instruktør 2 eller højere.
Instruktion af ikke frigivne må kun ske i dagligt rovand.
§3.2 Roning i Vinterhalvåret
Vinterroning er roning i vinterhalvåret fra 1. oktober til og med den 30. april.
Ved roning i vinterhalvåret må frigivne roere ro i dagligt rovand ved dagslys op til 50 m fra bredden.
§3.3 Roning i mørke
Roning før solopgang eller efter solnedgang er mørkeroning, og må kun foretages af frigivne roere, i grupper på mindst 2.
Ved mørkeroning skal roeren altid bære vest.
§3.4 Roning med gæster
Roere, der ikke er medlem af klubben, ror som gæster. Roning med ikke frigivne rogæster må kun ske under opsyn af en frigiven roer, med mindre gæsten er frigiven i anden klub på EPP2 niveau, så må de ro alene efter samme retningslinjer som klubbens medlemmer.
§3.5 Roning med børn og unge
Børn og unge under 15 år skal
. være i stand til at svømme 600 m
. altid ro sammen med frigivne voksne over 18 år
. bære vest under roning hele året.
§4 Frigivelser og rettigheder
§4.1 Ikke frigivne
En roer, der ikke er frigivet, må kun ro under opsyn af en frigiven roer over 18 år. 
§4.2 Almindelig frigivelse
En roer er frigivet i en bådtype når
. vedkommende er certificeret på EPP2 niveau i den pågældende bådtype
. er fyldt 15 år
. har aflagt klubbens svømmeprøve på 600 m
Alle frigivne roere må ro i såvel dagligt rovand som andre rovande. 

